b'\n_START_ARTICLE_\nPe\xc8\x99tera Ciurul Ponor\n_START_SECTION_\nLocalizare\n_START_PARAGRAPH_\nIntrarea se afl\xc4\x83 pe platoul Runcuri, \xc3\xaen satul Ro\xc8\x99ia.\n_START_SECTION_\nDescriere\n_START_PARAGRAPH_\nPe\xc8\x99tera Ciurul Ponor (sau Ciur Ponor), este o cavitate de mari dimensiuni din Mun\xc8\x9bii P\xc4\x83durea Craiului. Accesul \xc3\xaen pe\xc8\x99ter\xc4\x83 este \xc8\x99i punctul de intrare a p\xc3\xaer\xc3\xaeului Ciurului \xc3\xaen subteran._NEWLINE_Acesta, dup\xc4\x83 un parcurs scurt fa\xc8\x9b\xc4\x83 de lungimea pe\xc8\x99terii, se vars\xc4\x83 printr-o cascad\xc4\x83 \xc3\xaen cursul de ap\xc4\x83 al galeriei principale. Direc\xc8\x9bia pe\xc8\x99terii urm\xc4\x83re\xc8\x99te axul longitudinal arcuit al platoului sub care se afl\xc4\x83. Din ambele p\xc4\x83r\xc8\x9bi ale galeriei principale se deschid galerii secundare ce aduc afluen\xc8\x9bi proveni\xc8\x9bi din dolinele \xc8\x99i pe\xc8\x99terile de pe platou. Dup\xc4\x83 aprox. 2/3 din lungimea total\xc4\x83 se ajunge la primul sifon , dup\xc4\x83 care galeria principal\xc4\x83 continu\xc4\x83, cu mai multe sifoane \xc8\x99i afluen\xc8\x9bi, jonc\xc8\x9bion\xc3\xaend cu Pe\xc8\x99tera de la Izbucul Topli\xc8\x9bei de Ro\xc8\x99ia._NEWLINE_Astfel se ajunge la un sistem carstic cu o denivelare de aprox. 200 m \xc8\x99i o lungimea a galeriilor de peste 13 km, morfologia variind \xc3\xaen func\xc8\x9bie de caracteristicile calcarului str\xc4\x83b\xc4\x83tut.'